
DR.31.10.2018                                                                                                                            117                   

 
Kelima, kita kuatkuasakan Dasar Harga Terangkum bagi mengelakkan pengguna 

terkeliru dengan paparan harga yang tidak termasuk caj-caj sampingan yang tersembunyi. 
Ini untuk sektor F&amp;B dan perhotelan. Harga yang tertera pada menu, pada tanda harga, harga 
itulah yang sepatutnya dibayar oleh pengguna. Mereka tidak boleh dikenakan caj selain 
daripada harga yang tertera. Ini namanya Dasar Harga Terangkum. 

Keenam, kita laksanakan sistem kawalan harga musim perayaan secara 
berterusan. Ini satu kaedah untuk menyekat kenaikan harga yang tidak munasabah semasa 
permintaan tinggi di musim perayaan utama. Perayaan utama ini maknanya 6 hari bulan nanti 
contohnya Deepavali, nanti Disember- Krismas. Berikutnya Tahun Baru Cina, Hari Raya 
Puasa, Hari Gawai, Pesta Kaamatan. 

Pada musim perayaan ini Tuan Yang di-Pertua, permintaan terhadap barangan 
pengguna yang penting itu meningkat. Maka kementerian ini adakan Skim Kawalan Harga 
Musim Perayaan. Baru-baru ini saya umumkan ada 16 item barangan yang kita isytiharkan 
di bawah Skim Kawalan Harga. Baik harga borong atau harga runcit, mereka tidak boleh jual 
melebihi paras itu. Lazimnya, reaksi daripada peniaga mereka mengeluh kenapa buat skim 
kawalan. Kalau kita buat tujuh hari, mereka kata kenapa lama sangat. Manakala pengguna 
pula kata, kenapa singkat sangat. Jadi kita terpaksa menyeimbangkan. 

Ketujuh, kita wajibkan peniaga untuk meletakkan tanda harga ke atas barangan 
yang dipamerkan untuk jualan atau mempamerkan senarai harga di bawah Perintah Kawalan 
Harga (Penandaan Harga oleh Penjual Runcit) 1993. 

Kelapan, kita adakan sesi libat urus, dengan izin, engagement untuk memberi 
penjelasan, khidmat nasihat dan kerjasama peniaga dalam memahami dan mematuhi 
undang-undang yang dikuatkuasakan. Kita juga sediakan pelbagai medium penyaluran 
aduan. Ada 11 cara pengguna atau rakyat dan masyarakat boleh mengangkat aduan kepada 
kementerian. 

Paling akhir, saya perkenalkan Skim Aduan WhatsApp 0192794317 Tuan Yang di-
Pertua. Kalau Ahli-ahli Yang Berhormat atau Tuan Yang di-Pertua sendiri berbelanja di pasar 
raya, di pasar basah, di kedai runcit, di mana sahaja. Kalau perasan barangan yang dibeli itu 
harganya tidak munasabah, ambil gambar. Gunakan telefon pintar terus hantar kepada 
0192794317, pusat aduan di kementerian akan segera melayani aduan itu. 

Sejak kami perkenalkan aduan ini dapat menarik sehingga 2,000 aduan dalam 
seminggu. Sebelum ini, jumlah aduan yang diterima oleh kementerian mengguna pelbagai 
saluran, puratanya adalah 1,500 aduan sebulan. Sekarang sudah jadi 2,000 aduan. Cuma 
dalam 2,000 aduan itu, apabila kita periksa balik, 40 peratus tidak berkaitan dengan 
kementerian ini. 

Nombor WhatsApp ini khusus untuk mengadu harga barang yang tinggi. Apabila 
dibuat aduan, diambil gambar dan diberitahu lokasi, diberitahu apa rungutannya. Kita akan 
terus gerakkan pasukan penguat kuasa kita supaya tindakan pantas akan diambil. Kalau 
berlaku perlanggaran terhadap mana-mana undang-undang kalau perlu kita perlu keluarkan 
notis, kita keluarkan. Kalau perlu kita buat rampasan, kita rampas. Kalau perlu kita heret ke 
mahkamah, itu juga kita lakukan. 

Kita harap, medium penyaluran aduan ini dapat dimanfaatkan oleh masyarakat di 
luar sana. Dengan cara itu, kementerian berharap rakyat atau masyarakat boleh membantu 
kementerian untuk kementerian membantu rakyat kembali. 

Tuan Yang di-Pertua, saya sebutkan tadi kementerian juga melaksanakan Ops 
Catut 5.0 sejajar dengan pelaksanaan Cukai Jualan dan Cukai Perkhidmatan (SST) yang 
dikuatkuasakan 1 September tahun ini. Pencapaian pelaksanaan operasi Ops Catut yang 
bermula 1 September sehingga hari ini telah mencatatkan butiran berikut. 

Pertama, 726 aduan dan 505 pertanyaan telah diterima sejak bilik gerakan dibuka 
1 September. 

■2000 

Ini khusus. SST dibuat, dimulakan pada 1 September. Kita lancarkan Ops Catut.  
Daripada 1 September sampai saat saya sedang berucap ini, 726 aduan dan 505 pertanyaan 
telah diterima oleh bilik gerakan.  Kita juga telah memeriksa 25,404 premis yang melibatkan 
564,056 barangan.  



Kelima, kita kuatkuasakan Dasar Harga Terangkum bagi mengelakkan pengguna. terkeliru dengan paparan harga yang tidak termasuk caj-caj sampingan yang tersembunyi. Ini untuk sektor F&B dan perhotelan. Harga yang tertera pada menu, pada tanda harga, harga itulah yang sepatutnya dibayar oleh pengguna. Mereka tidak boleh dikenakan caj selain daripada harga yang tertera. Ini namanya Dasar Harga Terangkum. Keenam, kita laksanakan sistem kawalan harga musim perayaan secara berterusan. Ini satu kaedah untuk menyekat kenaikan harga yang tidak munasabah semasa permintaan tinggi di musim perayaan utama. Perayaan utama ini maknanya 6 hari bulan nanti contohnya Deepavali, nanti Disember- Krismas. Berikutnya Tahun Baru Cina, Hari Raya Puasa, Hari Gawai, Pesta Kaamatan. Pada musim perayaan ini Tuan Yang di-Pertua, permintaan terhadap barangan pengguna yang penting itu meningkat. Maka kementerian ini adakan Skim Kawalan Harga Musim Perayaan. Baru-baru ini saya umumkan ada 16 item barangan yang kita isytiharkan di bawah Skim Kawalan Harga. Baik harga borong atau harga runcit, mereka tidak boleh jual melebihi paras itu. Lazimnya, reaksi daripada peniaga mereka mengeluh kenapa buat skim kawalan. Kalau kita buat tujuh hari, mereka kata kenapa lama sangat. Manakala pengguna pula kata, kenapa singkat sangat. Jadi kita terpaksa menyeimbangkan. Ketujuh, kita wajibkan peniaga untuk meletakkan tanda harga ke atas barangan yang dipamerkan untuk jualan atau mempamerkan senarai harga di bawah Perintah Kawalan Harga (Penandaan Harga oleh Penjual Runcit) 1993. Kelapan, kita adakan sesi libat urus, dengan izin, engagement untuk memberi penjelasan, khidmat nasihat dan kerjasama peniaga dalam memahami dan mematuhi undang-undang yang dikuatkuasakan. Kita juga sediakan pelbagai medium penyaluran aduan. Ada 11 cara pengguna atau rakyat dan masyarakat boleh mengangkat aduan kepada kementerian. Paling akhir, saya perkenalkan Skim Aduan WhatsApp 0192794317 Tuan Yang di- Pertua. Kalau Ahli-ahli Yang Berhormat atau Tuan Yang di-Pertua sendiri berbelanja di pasar raya, di pasar basah, di kedai runcit, di mana sahaja. Kalau perasan barangan yang dibeli itu harganya tidak munasabah, ambil gambar. Gunakan telefon pintar terus hantar kepada 0192794317, pusat aduan di kementerian akan segera melayani aduan itu. Sejak kami perkenalkan aduan ini dapat menarik sehingga 2,000 aduan dalam seminggu. Sebelum ini, jumlah aduan yang diterima oleh kementerian mengguna pelbagai saluran, puratanya adalah 1,500 aduan sebulan. Sekarang sudah jadi 2,000 aduan. Cuma dalam 2,000 aduan itu, apabila kita periksa balik, 40 peratus tidak berkaitan dengan kementerian ini. Nombor WhatsApp ini khusus untuk mengadu harga barang yang tinggi. Apabila dibuat aduan, diambil gambar dan diberitahu lokasi, diberitahu apa rungutannya. Kita akan terus gerakkan pasukan penguat kuasa kita supaya tindakan pantas akan diambil. Kalau berlaku perlanggaran terhadap mana-mana undang-undang kalau perlu kita perlu keluarkan notis, kita keluarkan. Kalau perlu kita buat rampasan, kita rampas. Kalau perlu kita heret ke mahkamah, itu juga kita lakukan. Kita harap, medium penyaluran aduan ini dapat dimanfaatkan oleh masyarakat di luar sana. Dengan cara itu, kementerian berharap rakyat atau masyarakat boleh membantu kementerian untuk kementerian membantu rakyat kembali. Tuan Yang di-Pertua, saya sebutkan tadi kementerian juga melaksanakan Ops Catut 5.0 sejajar dengan pelaksanaan Cukai Jualan dan Cukai Perkhidmatan (SST) yang dikuatkuasakan 1 September tahun ini. Pencapaian pelaksanaan operasi Ops Catut yang bermula 1 September sehingga hari ini telah mencatatkan butiran berikut. Pertama, 726 aduan dan 505 pertanyaan telah diterima sejak bilik gerakan dibuka 1 September. #2000. Ini khusus. SST dibuat, dimulakan pada 1 September. Kita lancarkan Ops Catut. Daripada 1 September sampai saat saya sedang berucap ini, 726 aduan dan 505 pertanyaan telah diterima oleh bilik gerakan. Kita juga telah memeriksa 25,404 premis yang melibatkan 564,056 barangan.